# Årsmelding for Norske Historiske Spel

**Gjelder tidsrommet 8.9.19 fram til 6.9.2020**

Årsmøtet i Norske Historiske Spel (NHS) for 2018/2019 ble avviklet den 8. september på Gardermoen i forbindelse med fagseminaret.

På årsmøtet var 14 medlemsspel direkte representert. Dette er ca. 30 % av medlemsmassen.

**På årsmøtet ble dette styret valgt:**

Leder: Laila Skaret, Fru Guri av Edøy (1 år)

Styremedlem: Juliane Husvik Sukkestad , Bygdetruppen ( 2 år)

Styremedlem: Lindis Sloan, Steigen sagaspill (Valgt i 2018)

Styremedlem: Tommy Fossum, Lady Arbuthnott – Frua på Elverhøy (Valgt i 2018)

1. vara : Oddvar Isene, Kinnaspelet (1 år)

2. vara: Lars Eggen, Olsokspelet i Tylldalen (1 år)

Revisor: Aud Rokseth. “Den siste viking” (1 år)

Alle valgene ble gjort med akklamasjon.

*Styret fikk fullmakt til å utnevne valgkomité for neste årsmøte. Dette ble:*

Susan Bos (Nes lenseteater)

 *Inger Lise Pettersen (Klemetspelet)*

**Styremøter:**

I gjeldende periode har det til sammen blitt avholdt **11 styremøter** (de aller fleste telefonmøter/teamsmøter) og styret har behandlet **40 saker**. Dette er nesten dobbelt så mange møter og saker som forrige periode.

**Viktige saker som er behandlet og jobbet med:**

1. Fra mars var koronasituasjonen det altoverskyggende arbeidet for styret og de mange spelene og teatrene rundt om.
2. Styret har også jobbet for å løfte finansieringen av feltet, og fulgt tett den nye forvaltningen av spelmidlene (tidligere Spelfondet som lå hos Teateralliansen og som nå er overført til Kulturrådet). Vi har egen representant i fordelingsutvalget og tas med på ulike råd fra rådet.
3. NHS har jobbet med samarbeidstiltak innenfor amatørteaterfeltet. Flere møter med andre aktører både i nettmøter og fysisk oppmøte.
4. NHS har jobbet med å få til et bedre økonomisk handlingsrom i organisasjonen. Etter en kraftig opprydding i økonomien, er det rom for å kjøpe noen tjenester.
5. NHS har vært i direkte kontakt med de aller fleste spelene og har styrket informasjonsarbeidet til medlemmene på Facebook.
6. NHS har lagt ned mye energi å arrangere minst et årlig fagseminar sammen med samarbeidspartnere.
7. NHS har fått til et formalisert samarbeid med Spelhandboka i samarbeid med Frilynt for å sikre driften.

**Generelt om styret sin aktivitet**

Styret har jobbet aktivt den siste perioden. Da koronaen festet grepet ble det ekstra mye å gjøre. De aller fleste medlemsspelene våre avlyste sine aktiviteter sommeren 2020 grunnet pandemien. Noen få gjorde andre aktiviteter, som forestillinger for mindre grupper og formidling digitalt. Høsten 2020 jobber flere med mindre prosjekter, som byvandringer og mindre arrangement.

Driftstilskuddet fra Norsk Kulturråd ble på 388 000 mot tidligere 120 000. Dette gjorde mye med aktivitetsnivået. Styret har kjøpt noen tjenester for å få økt aktivitet og få fulgt bedre opp medlemmer og samarbeidspartnere. Det er viktig at noe arbeid kan lønnes for å avlaste styremedlemmene med organisatorisk arbeid. Også styrets medlemmer har fått betalt for utført arbeid. Styremedlemmene får møtegodtgjørelse for 2020, 1500,- for telefonmøter, 3000,- for fysiske møter.

Amatørteaterfeltet i Norge er fortsatt ingen samlende enhet, og Norske Historiske Spel har forsøkt å bidra til en konstruktiv samlende prosess. Styret har brukt en del tid og ressurser på å delta i møtevirksomhet sentralt, sammen med andre organisasjoner og med Kulturdepartementet.

Gardermoen, 6. september 2020

For styret i

**Norske Historiske Spel**

Laila Skaret

Leder